cyanic-selkie/wikianc huggingface dataset:
क्युरासाओ
डच औपनिवेशिक शासन
1795 में, हुए प्रमुख गुलाम विद्रोह तुला रायगुड, लुइस मर्सीर, बास्तियन करपाटा और पेड्रो वाकाओ के नेतृत्व में हुआ। द्वीप के उत्तर-पश्चिमी भाग पर 4,000 से अधिक दासों ने इस विद्रोह में भाग लिया, जिसमें 1,000 से अधिक दासों ने बंदूक के साथ भाग लिया। एक महीने के बाद, डच उपनिवेशवादियों ने इस विद्रोह को दबाने में सफलता प्राप्त की।
भारत में ब्रिटिश राज
ब्रिटिश राज 1858 और 1947 के बीच भारतीय उपमहाद्वीप पर ब्रिटिश द्वारा शासन था। क्षेत्र जो सीधे ब्रिटेन के नियंत्रण में था जिसे आम तौर पर समकालीन उपयोग में "इंडिया" कहा जाता था‌- उसमें वो क्षेत्र शामिल थे जिन पर ब्रिटेन का सीधा प्रशासन था (समकालीन, "ब्रिटिश इंडिया") और वो रियासतें जिन पर व्यक्तिगत शासक राज करते थे पर उन पर ब्रिटिश क्राउन की सर्वोपरिता थी।
भौगोलिक सीमा
ब्रितानी राज गोवा और पुदुचेरी जैसे अपवादों को छोड़कर वर्तमान समय के लगभग सम्पूर्ण भारत, पाकिस्तान और बांग्लादेश तक विस्तृत था। विभिन्न समयों पर इसमें अदन (1858 से 1937 तक), लोवर बर्मा (1858 से 1937 तक), अपर बर्मा (1886 से 1937 तक), ब्रितानी सोमालीलैण्ड (1884 से 1898 तक) और सिंगापुर (1858 से 1867 तक) को भी शामिल किया जाता है। बर्मा को भारत से अलग करके 1937 से 1948 में इसकी स्वतंत्रता तक ब्रितानी ताज के अधिन सीधे ही शासीत किया जाता था। फारस की खाड़ी के त्रुशल स्टेट्स को भी 1946 तक सैद्धान्तिक रूप से ब्रितानी भारत की रियासत माना जाता था और वहाँ मुद्रा के रूप में रुपया काम में लिया जाता था।
ब्रिटिश भारत एवं देशी राज्य
ब्रिटिश राज के दौरान भारत में दो प्रकार के क्षेत्र थे:
प्रमुख प्रांत
20वीं सदी के अंत में, ब्रिटिश भारत आठ प्रांतों से बना था, जिसका प्रशासन राज्यपाल या उप-राज्यपाल करते थे। निम्न तालिका उनके (आश्रित देशी राज्यों को छोड़कर) क्षेत्रफल एवं जनसंख्या को सूचीबद्ध करती है (लगभग सन 1907):
अग्निपथ
अग्निपथ एक बहुविकल्पी शब्द है। इसके निम्नलिखित अर्थ हो सकते हैं -
भारत में ब्रिटिश राज
प्रमुख प्रांत
बंगाल विभाजन (1905-1911) के दौरान, नए राज्य असम और पूर्वी बंगाल का जन्म हुआ, जो उपराज्यपाल द्वारा शाषित थे। 1911 में पूर्वी बंगाल और बंगाल के एक होने के साथ असम, बंगाल, बिहार और उड़ीसा पूर्व में नए राज्य बने।
लघु प्रान्त
इनके अतिरिक्त मुख्य आयुक्त द्वारा प्रशासित कुछ लघु प्रान्त भी थे:
रजवाड़े
देशी राज्य, या रियासत, बिरिटिश राज के साथ सहायक गठबंधन के अधीन, एवं स्वदेशी भारतीय शासक द्वारा शासित एक संप्रभु इकाई को कहा जाता था। अगस्त 1947 में भारत और पाकिस्तान के ब्रिटेन से स्वतंत्र होने के समय 565 रियासत अस्तित्व में थे। यह देशी राज्य ब्रिटिश भारत का हिस्सा नहीं थे, क्यूंकी वह सीधे ब्रिटिश शासन के अधीन नहीं आते थे। ब्रिटिश शासकों को मान्यता देकर, या उनसे मान्यता छीन कर राज्यों की आंतरिक राजनीति पर अपना प्रभाव कायम रखते थे।
ब्रितानी शासन का वैचारिक प्रभाव
भारत की स्वतंत्रता और उसके बाद भारत में संसदीय प्रणाली, एक-व्यक्ति को एक मत का अधिकार और निष्पक्ष न्यायालय आदि ब्रितानी शासन की देन है। भारत में जिला प्रशासन, विश्वविद्यालय और स्टॉक एक्सचेंज संस्थागत व्यवस्था भी ब्रितानी शासन की दैन है। ब्रितानी शासन की सबसे बड़ी दैन अलग-अलग रियासतों में शासन से भारत को मुक्त करना है। मेटकाफ के अनुसार दो सदी के शासन ने ब्रिटिश बुद्धिजीवियों और भारतीय विशेषज्ञों की प्राथमिकता भारत में शान्ति, एकता और अच्छी शासन व्यवस्था कायम करना रहा।
1857 का संग्राम: भारतीय समालोचना और ब्रितानी प्रतिक्रिया
यद्यपि 1857 के विद्रोह ने ब्रितानी उद्यमियों को हिलाकर रख दिया और वो इसे रोक नहीं पाये थे। इस गदर के बाद ब्रितानी और अधिक चौकन्ने हो गये और उन्होंने आम भारतीयों के साथ संवाद बढ़ाने का पर्यत्न किया तथा विद्रोह करने वाली सेना को भंग कर दिया। प्रदर्शन की क्षमता के आधार पर सिखों और बलूचियों की सेना की नई पलटनों का निर्माण किया गया। उस समय से भारत की स्वतंत्रता तक यह सेना कायम रही। 1861 की जनगणना के अनुसार भारत में अंग्रेज़ों की कुल जनसंख्या 125,945 पायी गई। इनमें से केवल 41,862 आम नागरिक थे बाकी 84,083 यूरोपीय अधिकारी और सैनिक थे। 1880 में भारतीय राजसी सेना में 66,000 ब्रितानी सैनिक और 130,000 देशी सैनिक शामिल थे।
यह भी पाया गया कि रियासतों के मालिक और जमींदारों ने विद्रोह में भाग नहीं लिया था जिसे लॉर्ड कैनिंग के शब्दों में "तूफान में बांध" कहा गया। उन्हें ब्रितानी राज सम्मानित भी किया गया और उन्हें आधिकारिक रूप से अलग पहचान तथा ताज दिया गया। कुछ बड़े किसानों के लिए भूमि-सुधार कार्य भी किये गये जिसे बादमें 90 वर्षों तक वैसा ही रखा गया।
अन्त में ब्रितानियों ने सामाजिक परिवर्तन से भारतीयों के मोहभंग को महसूस किया। विद्रोह तक वो उत्साहपूर्वक सामाजिक परिवर्तन से गुजरे जैसे लॉर्ड विलियम बेंटिंक ने सती प्रथा पर रोक लगा दी। उन्होंने यह भी महसूस किया कि भारत की परम्परा और रिति रिवाज बहुट कठोर तथा दृढ़ हैं जिन्हें आसानी से नहीं बदला जा सकता; तत्पश्चात और अधिक, मुख्यतः धार्मिक मामलों से सम्बद्ध ब्रितानी सामाजिक हस्तक्षेप नहीं किये गये।
कानूनी आधुनिकीकरण
इतिहासकार राधिका सिंह के अनुसार 1857 के बाद औपनिवेशिक सरकार को मजबूत किया और अदालती प्रणाली के माध्यम से अपनी बुनियादी सुविधाओं का विस्तार, कानूनी प्रक्रिया और विधि को स्थापित किया। नई कानून व्यवस्था में पुराने ताज और पूर्व ईस्ट इंडिया कम्पनी का विलय कर दिया गया तथा नई दीवानी और फौजदारी प्रक्रिया को नई दंड संहिता के रूप में प्रस्तावित किया गया, जो मुख्यतः अंग्रेज़ कानून पर आधारित थे। 1860–1880 के दशकों में ब्रितानी राज ने जन्म, मृत्यु प्रमाण पत्र, विवाह सहित दतक, सम्पति दस्तावेज और अन्य कार्यों से सम्बद्ध प्रमाण पत्र अनिवार्य कर दिये। इसका उद्देश्य स्थाई, प्रयोज्य, सार्वजनिक रिकॉर्ड और निरीक्षण योग्य पहचान निर्मित किये जा सकें। हालांकि मुस्लिम और हिन्दू दोनों संगठनों ने इसका विरोध किया जिनकी शिकायत थी कि जनगणना और पंजीकरण महिला गोपनीयता को अनावरित कर दिया। परदा पर्था के नियम महिलाओं को उनके नाम लेने और उनके चित्र लेने से निषिद्ध करता है। पहली अखिल भारतीय जनगणना 1868 से 1871 तक सम्पन्न हुई जिसमें व्यक्तिगत नामों के स्थान पर घर में महिलाओं की कुल संख्या के आधार पर गणना की गई। ब्रितानी राज ने भ्रूण हत्या, वेश्या, कुष्ट रोगियों और हिजड़ों को अलग-अलग समूहों में शामिल करना चाहता था।
आर्थिक इतिहास
भारतीय अर्थव्यवस्था में 1880 से 1920 तक प्रतिवर्ष 1% के हिसाब से वृद्धि हुई और जनसंख्या में भी लगभग 1% की वृद्धि हुई। इसका परिणाम यह हुआ कि दीर्घकाल में भी प्रति व्यक्ति आय में कोई परिवर्तन नहीं हुआ, जिससे जीवन यापन की लागत और अधिक बढ़ गई। अभी भी अर्थव्यवस्था कृषि प्रधान थी और अधिकतर किसानों का जीवन यापन का माध्यम कृषि था। इसके बाद व्यापक सिंचाई प्रणाली निर्मित की गई एवं निर्यात और भारतीय उद्योग के लिए कच्चे माल के लिए आवश्यक नकदी फसलों को प्रोहत्साहन दिया गया जिसमें मुख्यतः जूट, कपास, गन्ना, कॉफी और चाय शामिल थीं। औपनिवेशिक काल में भारत का सकल घरेलू उत्पाद शेयर 20% से घटकर 5% पर आ गया।
१८७० के दशक से १९०७: समाज सुधारक, गरमदल और नरमदल
1880 का दशक सामाजिक परिवर्तन का दौर था। उदाहरण के रूप में कवि, संस्कृत की विद्वान रमाबाई ने भारतीय महिलाओं की मुक्ति दिलाने के उद्देश्य से विधवा पुनर्विवाह के किया और स्वयं एक ब्राह्मण परिवार से होते हुये गैर ब्राह्मण से विवाह किया, बाद में उन्होंने ईसाई धर्म अपना लिया। 1900 तक आते-आते सुधार आंदोलन भारतीय कांग्रेस के माध्यम से होने लगे। कांग्रेस सदस्य गोपाल कृष्ण गोखले ने 'भारतीय सेवक समाज' की स्थापना की जिसने विधायी सुधार (जैसे हिन्दू बाल विधवा का पुनर्विवाह की अनुमति देना) के लिए पैरवी की तथा उसके सदस्यों ने गरिबी सुधार की कसमें ली और सामाजिक अछूतों के लिए कार्य किया।
औद्योगिक पूंजीवाद और मुक्त व्यापार का युग
ईस्ट इंडिया कंपनी के भारत में एक क्षेत्रीय शक्ति बनने के तत्काल बाद ब्रिटेन में एक गहरा संघर्ष इस प्रश्न को लेकर छिड़ गया कि जो नया साम्राज्य प्राप्त हुआ है वह किसके हितों को सिद्ध करेगा, साल दस साल कंपनी को ब्रिटेन के अन्य व्यापारिक और औद्योगिक हितों को सिद्धि के लिए तैयार होने पर मजबूर किया गया। सन् 1813 तक आते आते वह दुर्बल होकर भारत में आर्थिक या राजनीतिक शक्ति की छाया भर रह गयी। वास्तविक सत्ता ब्रितानी सरकार के हाथों में आ गयी जो कुछ मिलाकर अंग्रेज पूंजीपतियों के हित सिद्ध करने वाली थी।
इसी दौर में ब्रिटेन में औद्योगिक क्रांति हो गयी और इसके फवस्वरूप वह विश्व के उत्पादन और निर्यात करने वाले देशों की अगली पंक्ति में आ गया। औद्योगिक क्रांति स्वयं ब्रिटेन के भीतर होने वाले बड़े परिवर्तनों की भी जिम्मेदारी रही। समय बीतने के साथ औद्योगिक पूंजीपति शक्तिशाली राजनीतिक प्रभाव के कारण ब्रितानी अर्थव्यवस्था के प्रबल अंग बन गये। इस स्थिति में भारतीय उपनिवेश का शासन करने की नीतियों को अनिवार्य रूप से उनके हितों के अनुकूल निर्देशित करना था। जो भी हो, साम्राज्य में उनकी दिलचस्पी का रूप ईस्ट इंडिया कंपनी की दिलचस्पी से बिलकुल भिन्न था, क्योंकि वह केवल एक व्यापारिक निगम था। उसके बाद भारत में ब्रितानी शासन अपने दूसरे चरण में पहुंचा।
दक्षिण दिल्ली लोकसभा निर्वाचन क्षेत्र
दक्षिण दिल्ली लोकसभा निर्वाचन क्षेत्र दिल्ली के भारतीय राष्ट्रीय राजधानी क्षेत्र दिल्ली की 7 लोकसभा (संसदीय) निर्वाचन क्षेत्रों में से एक है। यह निर्वाचन क्षेत्र वर्ष 1966 में अस्तित्व में आया।
विधानसभा क्षेत्र
2008 में संसदीय निर्वाचन क्षेत्रों के परिसीमन के बाद, इसके अंतर्गत निम्न दिल्ली विधान सभा क्षेत्रों में शामिल हैं:
साईबराबाद पुलिस
साईबराबाद मेट्रोपॉलिटन पुलिस, जो कि साईबराबाद पुलिस नाम से जाना जाता है, तेलेंगाना राज्य सरकार का हैदराबाद रंगारेड़ी जिला में स्थित एक प्रमुख पुलिस व जाँच ईकाई है। यह पुलिस अनेक जन हितकर कार्य के लिए मशहूर है । ट्राफ़्फ़िक नियंत्रण क्षेत्र में भी साईबराबाद पुलिस ठोस कदम उठाए हैं ।
विवाद
माननीय सुप्रीम कोर्ट द्वारा गठित जस्टिस शिरपूरकर जांच कमीशन ने यह बताया है कि 2019 का हैदराबाद गण दुष्कर्म मामले में साईबराबाद पुलिस ने अभियुक्त व्यक्तियों को जान वुझ कर गोली मार कर हत्या की थी । ओड़ीशा के कवि तपन कुमार प्रधान ने अपनी पुस्तकों में साईबराबाद पुलिस द्वारा झूठे गवाह, झूठे सत्यापन, झूठे कागजात व झूठे पंचनामा के द्वारा झूठे मुक़दमे चलाने का आरोप लगाया हैं ।
कुनपराजुपर्व (कृष्णा)
कुनपराजुपर्व (कृष्णा) में भारत के आन्ध्रप्रदेश राज्य के अन्तर्गत के कृष्णा जिले का एक गाँव है।
रामबचन यादव
रामबचन यादव,भारत के उत्तर प्रदेश की उत्तर प्रदेश की प्नथम विधानसभा स में विधायक रहे।ये फूलपुर आजमगढ़ जिले]] के 219 - फूलपुर विधान सभा निर्वाचन क्षेत्र से विधायक रहे और लगातार चुनाव जीतते रहे।1977का चुनाव स्वास्थ्य कारणों से नहीं लड़े।उत्तर प्रदेश विधान सभा
आकृति-विज्ञान
आकृति-विज्ञान (अंग्रेजी: Morphology मॉर्फोलॉजी), जीव विज्ञान की एक शाखा है जिसके अंतर्गत किसी जीव की आकृति, उसकी संरचना और उसके विशिष्ट संरचनात्मक गुणों का अध्ययन किया जाता है।
आकृति-विज्ञान के अंतर्गत किसी जीव की बाहरी रचना जैसे कि उसकी आकृति, संरचना, रंग, पैटर्न आदि पहलुओं के अतिरिक्त उसके आंतरिक अंगों जैसे कि अस्थियां, यकृत इत्यादि की आकृति और संरचना को भी शामिल किया जाता है। आकृति-विज्ञान, जीव विज्ञान की एक अन्य शाखा शरीर क्रिया विज्ञान (अंग्रेजी: Physiology फिजियोलॉजी), का ठीक विपरीत होता है, जिसमें विभिन्न अंगों के कार्यों का अध्ययन किया जाता है।
बाहरी कड़ियाँ
[[
विधान भवन, लखनऊ
विधान भवन में लखनऊ स्थित ,  विधान भवन  भारतीय राज्य उत्तर प्रदेश द्विसदनीय विधायिका की सीट है।  निचला सदन है  विधान सभा  (विधान सभा) और उच्च सदन को  विधान परिषद या (विधान परिषद) कहा जाता है।  1967 तक विधानसभा के 431 सदस्य थे, लेकिन अब सीधे एंग्लो-इंडियन समुदाय से 403 सदस्य और एक मनोनीत सदस्य शामिल हैं।  विधान परिषद में 100 सदस्य हैं.
1928 में निर्मित, इस भवन को मूल रूप से "काउंसिल हाउस" कहा जाता था। यह 1937 से विधायिका का घर है, साथ ही सरकार के अन्य महत्वपूर्ण कार्यालय भी हैं।
इतिहास
20 वीं शताब्दी की शुरुआत में, उत्तर प्रदेश राज्य की राजधानी अब इलाहाबाद थी; 1922 में राजधानी लखनऊ को स्थानांतरित करने और वहां विधानसभा भवन बनाने के लिए एक भवन का निर्माण करने का निर्णय लिया गया।  15 दिसंबर 1922 को, उत्तर प्रदेश के राज्यपाल, स्पेन्सर हारकोर्ट बटलर ने विधान भवन की नींव रखी।. इमारत शमूएल स्विंटन जैकब और हीरा सिंह द्वारा डिजाइन की गई थी; सिंह ने इमारत का खाका भी गिराया।  बटलर ने बाद में भवन के निर्माण की निगरानी की. की लागत से यह भवन पांच वर्षों में पूरा हुआ inr 2100000 (1922 लागत मुद्रास्फीति के लिए समायोजित नहीं) और 21 फरवरी को उद्घाटन किया गया था 1928.
रचना
भारत के संविधान के भाग छठी में अनुच्छेद 168 से 212 तक संगठन, संरचना, अवधि, अधिकारियों, प्रक्रियाओं, विशेषाधिकारों, शक्तियों और राज्य विधायिका आदि से संबंधित हैं। उत्तर प्रदेश विधानमंडल (विधान भवन) में विधान सभा और विधान परिषद नाम के दो सदन होते हैं जिनमें उत्तर प्रदेश के राज्यपाल अपने प्रमुख के रूप में कार्य करते हैं।
उत्तर प्रदेश के राज्यपाल
मुख्य लेख उत्तर प्रदेश के राज्यपाल भारत के संविधान के भाग छठी में अनुच्छेद 153 से 167 राज्य की कार्यकारिणी से संबंधित है। राज्य की कार्यपालिका में राज्यपाल, मुख्यमंत्री, मंत्रिपरिषद और राज्य के महाधिवक्ता होते हैं।  राज्यपाल राज्य का मुख्य कार्यकारी प्रमुख होता है।  राज्यपाल केंद्र के एजेंट के रूप में भी कार्य करता है।
उत्तर प्रदेश विधान सभा (विधानसभा)
उत्तर प्रदेश विधान सभा द्विसदनीय विधायिका का निचला सदन है। इसमें एक ए को छोड़कर कुल 403 सदस्य हैं ...
फ़िदा (2004 फ़िल्म)
फ़िदा 2004 में बनी हिन्दी भाषा की फिल्म है।
हलचल
हलचल से इनका उल्लेख होता है:
सहायक
सहायक (अंग्रेजी:Assistant असिस्टेंट) का उल्लेख हो सकता है:
तरनोपिल स्टेट मेडिकल यूनिवर्सिटी
विश्वविद्यालय संरचना
विश्वविद्यालय में ४० से अधिक विभाग हैं
शिक्षक
विश्वविद्यालय के विज्ञान, प्रोफेसरों के ८७ डॉक्टर और विज्ञान के ३५८ उम्मीदवार, सहयोगी प्रोफेसरों, २ संवाददाता सदस्यों और यूक्रेन के नेशनल एकेडमी ऑफ मेडिकल साइंसेज, १० सम्मानित वैज्ञानिकों और तकनीशियनों, २ सम्मानित शिक्षा श्रमिक, यूक्रेन के २ राज्य पुरस्कार विजेता विज्ञान और प्रौद्योगिकी के क्षेत्र में, ३ सम्मानित अन्वेषकों, यूक्रेन के ३ सम्मानित डॉक्टर।
क्रिश्चियन साइंस
क्रिश्चियन साइंस चर्च ऑफ क्राइस्ट, साइंटिस्ट के सदस्यों से जुड़ी मान्यताओं और प्रथाओं का एक समूह है। अनुयायियों को आमतौर पर ईसाई वैज्ञानिक या ईसाई विज्ञान के छात्रों के रूप में जाना जाता है, और चर्च को कभी-कभी अनौपचारिक रूप से ईसाई विज्ञान चर्च के रूप में जाना जाता है।  इसकी स्थापना 19वीं सदी के न्यू इंग्लैंड में मैरी बेकर एडी द्वारा की गई थी, जिन्होंने 1875 की पुस्तक साइंस एंड हेल्थ विद की टू द स्क्रिप्चर्स लिखी थी, जिसमें ईसाई विज्ञान के धर्मशास्त्र को रेखांकित किया गया था। पुस्तक ईसाई विज्ञान का केंद्रीय पाठ बन गई, साथ ही बाइबिल, और 2001 तक इसकी नौ मिलियन से अधिक प्रतियां बिक चुकी थीं।
शंकरपुर सोट,संभल (मुरादाबाद)
भारत की जनगणना अनुसार यह गाँव, तहसील संभल, जिला मुरादाबाद, उत्तर प्रदेश में स्थित है।
सम्बंधित जनगणना कोड: राज्य कोड :09 जिला कोड :135 तहसील कोड : 00721
बाहरी कड़ियाँ
उत्तर प्रदेश के जिले (नक्शा)
परौली खुरदाई गाँव, कायमगंज (फर्रुखाबाद)
परौली खुरदाई कायमगंज, फर्रुखाबाद, उत्तर प्रदेश स्थित एक गाँव है।
पार्वती विज्ञान महाविद्यालय
पार्वती विज्ञान महाविद्यालय, जिसे आमतौर पर पीएससी(P.Sc) कॉलेज के नाम से जाना जाता है, जो भारत के बिहार राज्य के मधेपुरा जिले में स्थित एक महाविद्यालय है। इसकी स्थापना 25 अगस्त 1978 को हुई थी। यह भूपेन्द्र नारायण मंडल विश्वविद्यालय से संबद्ध है, और विज्ञान, वाणिज्य और कला में स्नातक और स्नातकोत्तर पाठ्यक्रम प्रदान करता है।
गडिगांवमल्ला-घुडदौ०४, चौबटाखाल तहसील
गडिगांवमल्ला-घुडदौ०४, चौबटाखाल तहसील में भारत के उत्तराखण्ड राज्य के अन्तर्गत गढ़वाल मण्डल के पौड़ी जिले का एक गाँव है।
मार्गेरिटा हैक
मार्गेरिटा हैक नाइट ग्रैंड क्रॉस OMRI (12 जून 1922 - 29 जून 2013) एक इतालवी खगोल भौतिकीविद् और वैज्ञानिक प्रसारक थीं। 1995 में खोजे गए क्षुद्रग्रह 8558 हैक का नाम उनके सम्मान में रखा गया था।
कैफ़ी आज़मी
प्रारंभिक जीवन
कैफी आज़मी का असली नाम अख्तर हुसैन रिजवी था। उत्तरप्रदेश के आजमगढ़ जिले के छोटे से गांव मिजवां में 14 जनवरी 1919 में जन्मे। गांव के भोलेभाले माहौल में कविताएं पढ़ने का शौक लगा। भाइयों ने प्रोत्साहित किया तो खुद भी लिखने लगे। 11 साल की उम्र में उन्होंने अपनी पहली गज़ल लिखी।
शायरी
किशोर होते-होते मुशायरे में शामिल होने लगे। वर्ष 1936 में साम्यवादी विचारधारा से प्रभावित हुए और सदस्यता ग्रहण कर ली। धार्मिक रूढ़िवादिता से परेशान कैफी को इस विचारधारा में जैसे सारी समस्याओं का हल मिल गया। उन्होंने निश्चय किया कि सामाजिक संदेश के लिए ही लेखनी का उपयोग करेंगे।
1943 में साम्यवादी दल ने मुंबई कार्यालय शुरू किया और ‍उन्हें जिम्मेदारी देकर भेजा। यहां आकर कैफी ने उर्दू जर्नल ‘मजदूर मोहल्ला’ का संपादन किया।
जीवनसंगिनी शौकत से मुलाकात हुई। आर्थिक रूप से संपन्न और साहित्यिक संस्कारों वाली शौकत को कैफी के लेखन ने प्रभावित किया। मई 1947 में दो संवेदनशील कलाकार विवाह बंधन में बंध गए। शादी के बाद शौकत ने रिश्ते की गरिमा इस हद तक निभाई कि खेतवाड़ी में पति के साथ ऐसी जगह रहीं जहां टॉयलेट/बाथरूम कॉमन थे। यहीं पर शबाना और बाबा का जन्म हुआ।
बाद में जुहू स्थित बंगले में आए। फिल्मों में मौका बुजदिल (1951) से मिला। स्वतंत्र रूप से लेखन चलता रहा। कैफी की भावुक, रोमांटिक शायरी और प्रभावी लेखनी से प्रगति के रास्ते खुलते गए और वे सिर्फ गीतकार ही नहीं बल्कि पटकथाकार के रूप में भी स्थापित हो गए। ‘हीर-रांझा’ कैफी की सिनेमाई कविता कही जा सकती है। सादगीपूर्ण व्यक्तित्व वाले कैफी बेहद हंसमुख थे, यह बहुत कम लोग जानते हैं।
वर्ष 1973 में ब्रेनहैमरेज से लड़ते हुए जीवन को एक नया दर्शन मिला - बस दूसरों के लिए जीना है। अपने गांव मिजवान में कैफी ने स्कूल, अस्पताल, पोस्ट ऑफिस और सड़क बनवाने में मदद की।
उत्तरप्रदेश सरकार ने सुल्तानपुर से फूलपुर सड़क को कैफी मार्ग घोषित किया है। दस मई 2002 को कैफी यह गुनगुनाते हुए इस दुनिया से चल दिए : ये दुनिया, ये महफिल मेरे काम की नहीं। ..।
व्यक्तिगत जीवन
मई 1947 में इनका विवाह शौकत से हुआ। आर्थिक रूप से संपन्न और साहित्यिक संस्कारों वाली शौकत को कैफी के लेखन ने प्रभावित थीं। उनके यहां एक बेटी और एक बेटे का जन्म हुआ, जिनका नाम शबाना और बाबा है। शबाना आज़मी हिंदी फिल्मों की एक अज़ीम अदाकारा बनीं।
प्रमुख रचनाएं
उनकी रचनाओं में आवारा सज़दे, इंकार, आख़िरे-शब आदि प्रमुख हैं।
पुरस्कार एवं सम्मान
क़ैफ़ी आज़मी को राष्ट्रीय पुरस्कार के अलावा कई बार फिल्मफेयर अवॉर्ड भी मिला। 1974 में भारत सरकार ने उन्हें पद्मश्री से सम्मानित किया।
बार्बी इन द नटक्रैकर
बार्बी इन द नटक्रैकर (Barbie in the Nutcracker), ओवेन हर्ले द्वारा निर्देशित एक कंप्यूटर एनिमेटेड बार्बी फिल्म है, जो २००१ में निकली। यह बार्बी फिल्म सीरीज का पहला ३-डी एनिमेटेड फिल्म है। इसके अंग्रेजी डबिंग में बार्बी की आवाज़ केली शेरिडन ने दिया है और हिंदी डबिंग में राजश्री नाथ ने। भारत में इस चलचित्र की VCD "बार्बी नटक्राकर में" के नाम से उपलब्ध है। इस फिल्म की कहानी जर्मन लेखक इ. टी. ए. हॉफमान का पुस्तक "नटक्राकर एंड द माउस किंग" पर आधारित है।
नाटकीय रिलीज
को 23 अक्टूबर, २००१, फिल्म एक सप्ताह के लिए सिनेमाघरों में एक सीमित रिलीज किया था उत्तरी अमेरिका में।
टेलीविजन प्रदर्शनियों
फिल्म अपने टीवी प्रदर्शनियों के लिए एक घंटे के लिए संपादित किया गया था।
रामबली मिश्र
रामबली मिश्र,भारत के उत्तर प्रदेश की चौथी विधानसभा सभा में विधायक रहे। 1967 उत्तर प्रदेश विधान सभा चुनाव में इन्होंने उत्तर प्रदेश के सुल्‍तानपुर जिले के 125 - इसौली विधान सभा निर्वाचन क्षेत्र से कांग्रेस की ओर से चुनाव में भाग लिया।
संदीप भोजक
संदीप भोजक (जन्म; 01 मई 1989) एक भारतीय फिल्म अभिनेता है जिनका जन्म राजस्थान के नागौर जिले के लाडनूं में हुआ था लेकिन मूलतः बीकानेर के रहने वाले है। इन्होंने कई बॉलीवुड फिल्मों और टेलीविज़न धारावाहिकों में अभिनय किया है।
व्यक्तिगत जीवन और शिक्षा
संदीप भोजक का जन्म राजस्थान के नागौर जिले के लाडनूं कस्बे में 01 मई 1989 को हुआ था। उन्होंने अपनी शिक्षा बीकानेर से पूरी की। उन्होंने सिर्फ 12वीं तक शिक्षा ग्रहण की और उसके बाद सिनेमा में कदम रखा।
लव के लिये कुछ भी करेगा (2001 फ़िल्म)
लव के लिये कुछ भी करेगा 2001 में बनी हिन्दी भाषा की फिल्म है।
पटना के पर्यटन स्थल
वर्तमान बिहार राज्य की राजधानी पटना को ३००० वर्ष से लेकर अबतक भारत का गौरवशाली शहर होने का दर्जा प्राप्त है। यह प्राचीन नगर पवित्र गंगानदी के किनारे सोन और गंडक के संगम पर लंबी पट्टी के रूप में बसा हुआ है। इस शहर को ऐतिहासिक इमारतों के लिए भी जाना जाता है। पटना का इतिहास पाटलीपुत्र के नाम से छठी सदी ईसापूर्व में शुरू होता है। तीसरी सदी ईसापूर्व में पटना शक्तिशाली मगध राज्य की राजधानी बना। अजातशत्रु, चन्द्रगुप्त मौर्य, सम्राट अशोक, चंद्रगुप्त द्वितीय, समुद्रगुप्त यहाँ के महान शासक हुए। सम्राट अशोक के शासनकाल को भारत के इतिहास में अद्वितीय स्‍थान प्राप्‍त है। पटना एक ओर जहाँ शक्तिशाली राजवंशों के लिए जाना जाता है, वहीं दूसरी ओर ज्ञान और अध्‍यात्‍म के कारण भी यह काफी लोकप्रिय रहा है। यह शहर कई प्रबुद्ध यात्रियों जैसे मेगास्थनिज, फाह्यान, ह्वेनसांग के आगमन का भी साक्षी है। महानतम कूटनीतिज्ञ कौटिल्‍यने अर्थशास्‍त्र तथा विष्णुशर्मा ने पंचतंत्र की यहीं पर रचना की थी। वाणिज्यिक रूप से भी यह मौर्य-गुप्तकाल, मुगलों तथा अंग्रेजों के समय बिहार का एक प्रमुख शहर रहा है। बंगाल विभाजन के बाद 1912 में पटना संयुक्त बिहार-उड़ीसा तथा आजादी मिलने के बाद बिहार राज्‍य की राजधानी बना। शहर का बसाव को ऐतिहासिक क्रम के अनुसार तीन खंडों में बाँटा जा सकता है- मध्य-पूर्व भाग में कुम्रहार के आसपास मौर्य-गुप्त सम्राटाँ का महल, पूर्वी भाग में पटना सिटी के आसपास शेरशाह तथा मुगलों के काल का नगरक्षेत्र तथा बाँकीपुर और उसके पश्चिम में ब्रतानी हुकूमत के दौरान बसायी गयी नई राजधानी। पटना का भारतीय पर्यटन मानचित्र पर प्रमुख स्‍थान है। महात्मा गांधी सेतु पटना को उत्तर बिहार तथा नेपाल के अन्‍य पर्यटन स्‍थल को सड़क माध्‍यम से जोड़ता है। पटना से चूँकि वैशाली, राजगीर, नालंदा, बोधगया, पावापुरी और वाराणसी के लिए मार्ग जाता है, इसलिए यह शहर हिंदू, बौद्ध और जैन धर्मावलंबियों के लिए पर्यटन ''गेटवे' के रूप में भी जाना जाता है। एकयुप्रेशर परिषद् प्रबुद्ध सोसाइटी नेचुआ जलालपुर गोपालगंज बिहार पटना में प्रति प्रबुद्ध सम्मेलन एवं सम्मान समारोह करता है! ईसाई धर्मावलंबियों के लिए भी पटना अतिमहत्वपूर्ण है। पटना सिटी में हरमंदिर, पादरी की हवेली, शेरशाह की मस्जिद, जलान म्यूजियम, अगमकुँआ, पटनदेवी; मध्यभाग में कुम्‍हरार परिसर, पत्थर की मस्जिद, गोलघर, पटना संग्रहालय तथा पश्चिमी भाग में जैविक उद्यान, सदाकत आश्रम आदि यहां के प्रमुख दर्शनीय स्‍थल हैं।
मुख्य पर्यटन स्थलों इस प्रकार हैं:
मध्ययुगीन इमारतें
MP 12th Blueprint 2023 Bihar Board 12th Model Paper 2023 MP Board 12th Blueprint 2023
अंग्रेजकालीन भवन
पटना जंक्शन से ७ किलोमीटर पश्चिम में हजरत पीर मुजीबुल्लाह कादरी द्वारा स्थापित खानकाह मुजीबिया या बड़ी खानकाह बिहार ही नहीं बल्कि समूचे भारत के मुसलमानों के लिए महत्वपूर्ण और पवित्र है। यहाँ लाल पत्थर की बनी संगी मस्जिद में पैगम्बर मुहम्मद साहब की दाढी का बाल सुरक्षित है जिसके दर्शन के लिए लोग सालाना लगनेवाले मेले के समय भाड़ी संख्या में जमा होते हैं।
आवागमन
पटना से भारत के प्रमुख शहरों के लिए नियमित रूप से फ्लाईटें जाती हैं। पटना दिल्‍ली, मुंबई, कोलकाता, राँची के अलावा अन्‍य शहरों से हवाई माध्‍यम से जुड़ा हुआ है। इंडियन, किंगफिशर, स्पाईस जेट, इंडिगो तथा जेटलाइट की उड़ानें प्रतिदिन यहाँ से जाती है।
पटना पूर्व मध्य रेलवे मंडल का एक महत्‍वपूर्ण जंक्‍शन है। यहाँ से भारत के सभी राज्‍य सीधी रेल सेवा से जुड़े हुए हैं। दिल्‍ली, मुंबई, कोलकाता, चेन्नई, बंगलोर, अहमदाबाद, अमृतसर, जम्मू, गुवाहठी आदि के लिए यहाँ से सीधी ट्रेनें हैं।
साउथ डकोटा
साउथ डकोटा (South Dakota) संयुक्त राज्य अमेरिका के मध्य-पश्चिमी क्षेत्र में एक राज्य है। 2 नवंबर, 1898 को साउथ डकोटा नॉर्थ डकोटा के साथ एक राज्य बन गया। साउथ डकोटा इन राज्यों से घिरा हुआ है: नॉर्थ डकोटा (उत्तर में), मिनेसोटा (पूर्व में), आयोवा (दक्षिण-पूर्व में), नेब्रास्का (दक्षिण में), वायोमिंग (पश्चिम में), और मोन्टाना (उत्तर-पश्चिम में)। राज्य को मिसोरी नदी ने पूर्व और पश्चिम भागों में विभाजित किया है। पूर्वी साउथ डकोटा अधिकतर आबादी का घर है और इस क्षेत्र की उपजाऊ मिट्टी का उपयोग विभिन्न फसलों को उगाने के लिए किया जाता है। मिसौरी के पश्चिम में पशुपालन प्रमुख कृषि गतिविधि है और अर्थव्यवस्था पर्यटन और रक्षा खर्च पर अधिक निर्भर है।
2016 के अनुमान के मुताबिक राज्य की जनसंख्या 8,65,454 हैं। इससे इसका सभी राज्यों में स्थान 46वां हुआ। क्षेत्र के हिसाब से यह 17वां सबसे बड़ा राज्य है। अंग्रेज़ी अधिकारिक भाषा है।
कोटा-त०ढां०-१, यमकेश्वर तहसील
कोटा-त०ढां०-१, यमकेश्वर तहसील में भारत के उत्तराखण्ड राज्य के अन्तर्गत गढ़वाल मण्डल के पौड़ी जिले का एक गाँव है।
पलिया गाँव, कायमगंज (फर्रुखाबाद)
पलिया कायमगंज, फर्रुखाबाद, उत्तर प्रदेश स्थित एक गाँव है।
शरीफपुर,संभल (मुरादाबाद)
भारत की जनगणना अनुसार यह गाँव, तहसील संभल, जिला मुरादाबाद, उत्तर प्रदेश में स्थित है।
सम्बंधित जनगणना कोड: राज्य कोड :09 जिला कोड :135 तहसील कोड : 00721
बाहरी कड़ियाँ
उत्तर प्रदेश के जिले (नक्शा)
कुनिकिनपाडु (कृष्णा)
कुनिकिनपाडु (कृष्णा) में भारत के आन्ध्रप्रदेश राज्य के अन्तर्गत के कृष्णा जिले का एक गाँव है।
इंदौर नागपुर त्रिशताब्दी एक्स्प्रेस डाउन
इंदौर नागपुर त्रिशताब्दी एक्स्प्रेस  (ट्रेन संख्या: १२९१४) भारतीय रेल की एक शताब्दी एक्स्प्रेस ट्रेन है। यह नागपुर रेलवे स्टेशन (स्टेशन कोड: NGP) से आरंभ होती है। यहां से यह 07:15PM बजे छूटती है। यह सप्ताह में दिन चलती है। यह इंदौर जंक्शन बीजी रेलवे स्टेशन (स्टेशन कोड: INDB) पर 06:50AM बजे पहुंचती है। इसकी यात्रा अवधि 11 घंटे 35 मिनट है।
प्रभावतीगुप्त
Sk boss royal jat 0044 प्रभावतीगुप्ता गुप्ता सम्राट चन्द्रगुप्ता द्वितीय की पुत्री थी। उसका विवाह वाकाटक नरेश रुद्रसेन द्वितीय के साथ 380 ई॰ के आसपास हुआ था। रुद्रसेन द्वितीय शैव मतानुयायी था जबकि प्रभावती वैष्णव मत को मानने वाली थी। विवाह के बाद रुद्रसेन भी वैष्णव हो गया था। अपने अल्प शासन के बाद 390 ई॰ में रुद्रसेन द्वितीय की मृत्यु हो गई और 13 वर्ष तक प्रभावती ने अपने अल्प-वयस्क पुत्रों ‍‌‍‌(दिवाकर सेन तथा दामोदर सेन)की संरक्षिका के रूप में शासन किया। दिवाकर सेन की मृत्यु प्रभावती के संरक्षण काल में ही हो गई और दामोदर सेन वयस्क होने पर सिंहासन पर बैठा। यही 410 ई॰ में प्रवरसेन द्वितीय के नाम से वाकाटक शासक बना। उसने अपनी राजधानी नन्दिवर्धन से परिवर्तन करके प्रवरपुर बनाई। शकों के उन्मूलन का कार्य प्रभावती गुप्त के संरक्षण काल में ही संपन्न हुआ। इस विजय के फलस्वरूप गुप्त सत्ता गुजरात एवं काठियावाड़ में स्थापित हो गई। प्रभावतीगुप्ता और दगुन गांव= प्रभावती गुप्त ने अपने अभिलेख में यह कहा हैं : प्रभावती ग्राम कुटुम्बिनो (गांव के गृहस्थ और कृषक), ब्राह्मणों, और दगून गांव के अन्य वासियों को आदेश देती है... "आपको ज्ञात हो कि कार्तिक शुक्ल पक्ष की द्वादसी तिथि को धार्मिक पुण्य प्राप्ति के लिए इस ग्राम को जल अर्पण के साथ आचार्य चनालस्वामी को दान किया गया है। आपको इनके सभी आदेशों का पालन करना चाहिए। एक अग्रहार के लिए उपयुक्त निम्नलिखित रियासतों का निर्देश भी देती हूं। इस गांव में पुलिस या सैनिक प्रवेश नहीं करेंगे। दौरे पर आने वाले शासकीय अधिकारियों को यह गांव घास देने  और आसन में प्रयुक्त होने वाली जानवरों की खाल और कोयला देने के दायित्व से मुक्त है। साथ ही वे मदिरा खरीदने और नमक हेतु खुदाई करने के राजसी अधिकार को कार्यान्वित किए जाने से मुक्त हैं। इस गांव को खनीज-
कालका शताब्दी एक्स्प्रेस २००६
कालका शताब्दी एक्स्प्रेस २००६  (ट्रेन संख्या: १२००६) भारतीय रेल की एक शताब्दी एक्स्प्रेस ट्रेन है। यह कालका रेलवे स्टेशन (स्टेशन कोड: KLK) से आरंभ होती है। यहां से यह 06:15AM बजे छूटती है। यह सप्ताह में दिन चलती है। यह नई दिल्ली रेलवे स्टेशन (स्टेशन कोड: NDLS) पर 10:15AM बजे पहुंचती है। इसकी यात्रा अवधि 4 घंटे 0 मिनट है।
बइरकूर
बइरकूर (Byrakur) भारत के कर्नाटक राज्य के कोलार ज़िले में स्थित एक गाँव है।
दर्शनशास्त्र
दर्शनशास्त्र (अंग्रेज़ी -philosophy, यूनानी - φιλοσοφία, अर्थात् "प्रज्ञान से प्रेम" ) सामान्य और मौलिक प्रश्नों का सुव्यवस्थित अध्ययन है, जैसे की अस्तित्व, तर्क, ज्ञान, मूल्य, मन और भाषा से संबंधित।  दर्शन वास्तविकता के मौलिक सत्य को तर्कबद्ध रूप से समझने और व्याख्या करने का प्रयास है, यथार्थ की परख के लिये एक दृष्टिकोण है।    यह मौलिक प्रश्नों को संबोधित करने के अन्य तरीकों (जैसेकि रहस्यवाद, मिथक , या धर्म) से समालोचनात्मक, व्यवस्थित और तर्कसंगत युक्ति पर निर्भर होने के साथ-साथ अपने पूर्वनुमानों और विधियों पर चिंतन करने के कारण अलग है।  व्यापक अर्थ में दर्शन, तर्कपूर्ण, विधिपूर्वक एवं क्रमबद्ध विचार की कला है। इसमें भाषा का तार्किक विश्लेषण और शब्दों और अवधारणाओं के अर्थ का स्पष्टीकरण शामिल है।   वास्तव में, दर्शन को परिभाषित करना स्वयं में ही एक दार्शनिक प्रश्न है। कुछ स्रोतों का दावा है कि यह शब्द पाइथागोरस (लगभग ५७० - ४९५ ईसा पूर्व) द्वारा गढ़ा गया था,    हालांकि यह पूर्णतः निश्चित नहीं है। ऐतिहासिक रूप से, दर्शन में ज्ञान के सभी निकाय शामिल थे और इसके अभ्यासक को एक दार्शनिक के रूप में जाना जाता था।. " प्राकृतिक दर्शन ", जो प्राचीन ग्रीस में एक शैक्षणिक विद्या के रूप में शुरू हुआ, इसमें खगोल विज्ञान, चिकित्सा और भौतिकी शामिल हैं। उदाहरण के लिए, आइजैक न्यूटन  की १६८७ की प्राकृतिक दर्शन के गणितीय सिद्धांत बाद में भौतिकी की एक पुस्तक के रूप में वर्गीकृत हो गई।  19वीं शताब्दी में, आधुनिक अनुसंधान विश्वविद्यालयों के विकास, अकादमिक दर्शनशास्त्र और अन्य विषयों के वृत्तिकरण और उनमें विशेषज्ञता हासिल करने की ओर ले गए। तब से,सामाजिक उत्पादन के विकास और वैज्ञानिक ज्ञान के संचय की प्रक्रिया में अन्वीक्षण के विभिन्न क्षेत्र जो परंपरागत रूप से दर्शनशास्त्र का हिस्सा थे, दर्शनशास्त्र से पृथक होकर अलग-अलग शैक्षणिक विषय बन गए हैं, मूलतः सामाजिक विज्ञान जैसे  मनोविज्ञान, समाजशास्त्र, भाषा विज्ञान और अर्थशास्त्र, साथ में दर्शनशास्त्र एक स्वतन्त्र विषय के रूप में विकसित होने लगा।
दार्शनिक ज्ञान तक पहुँचने के लिए दार्शनिक विभिन्न प्रकार के विधियों-पद्धतियों का उपयोग करते हैं। दार्शनिक पद्धति में प्रश्न करना, आलोचनात्मक चर्चा, तार्किक यपक्ति और व्यवस्थित प्रस्तुति शामिल  है। इनमें अवधारणात्मक विश्लेषण, सामान्य बुद्धि और अंतर्ज्ञान पर निर्भरता , चिंतन प्रयोगों  का उपयोग , साधारण भाषा का विश्लेषण , अनुभव का वर्णन और समीक्षात्मक प्रश्नोत्तरी भी शामिल हैं। आधुनिक दर्शनशास्त्र अनेक आधारभूत प्रश्नों का अंतर्विषयी दृष्टिकोण प्रदान करता है।  दर्शन का इतिहास अत्यन्त पुराना है। यह विभिन्न सभ्यताओं, संस्कृतियों के बौद्धिक इतिहास से निकटता से जुड़ा है। प्रमुख क्षेत्रानुसार दर्शनिक परम्पराएँ : पाश्चात्य दर्शन, भारतीय दर्शन, चीनी दर्शन, इस्लामी (अरब-फारसी) दर्शन इत्यादी हैं।
दर्शनशास्त्र की परिभाषाएं
इस बात पर व्यापक सहमति है कि दर्शन ( प्राचीन ग्रीक φίλος, फीलोस्: "प्रेम"; और σοφία , सोफिया: "ज्ञान")  विभिन्न सामान्य विशेषताओं से पहचानी जाती है: यह तर्कसंगत पृच्छा (rational inquiry) का एक रूप है, यह सुव्यवस्थित होने पर विशेष ध्यान देता है, और यह अपने स्वयं के विधियों और पूर्वधारणाओं पर गंभीर रूप से विमर्श-चिंतन करता है।  लेकिन ऐसे दृष्टिकोण जो इस तरह के अस्पष्ट चरित्र-चित्रण से परे जाकर अधिक रोचक या गहन परिभाषा देने का प्रयास करते हैं, आमतौर पर विवादास्पद होते हैं।अक्सर, वे केवल एक निश्चित दार्शनिक आंदोलन से संबंधित सिद्धांतकारों द्वारा स्वीकार किए जाते हैं और संशोधनवादी हैं क्योंकि दर्शन के कई अनुमानित हिस्से "दर्शन" शीर्षक के लायक नहीं होंगे यदि वे सत्य होते तो। आधुनिक युग से पहले, इस शब्द का प्रयोग बहुत व्यापक अर्थों में किया जाता था, जिसमें इसके उप-विषयों के रूप में भौतिक विज्ञान या गणित जैसे व्यक्तिगत विज्ञान शामिल थे , लेकिन समकालीन उपयोग अधिक संकीर्ण है।
कुछ दृष्टिकोणों का तर्क है कि दर्शन के सभी भागों द्वारा साझा की जाने वाली आवश्यक विशेषताओं का एक समुच्च्य है, जबकि अन्य केवल कमजोर पारिवारिक समरूपता देखते हैं या तर्क देते हैं कि यह केवल एक खाली व्यापक शब्द है।     कुछ परिभाषाएं दर्शनशास्त्र को उसकी कार्यविधी के संबंध के रूप में  चित्रित करती हैं, जैसे शुद्ध तर्कबुद्धि। अन्य इसके विषयों पर अधिक ध्यान केंद्रित करते हैं, उदाहरण के लिए, दुनिया के सबसे बड़े पैटर्न के अध्ययन के रूप में या बड़े सवालों के जवाब देने के प्रयास के रूप में।  दोनों दृष्टिकोणों में यह समस्या है कि वे आमतौर पर गैर-दार्शनिक विषयों को शामिल करके या तो बहुत व्यापक हैं,  या कुछ दार्शनिक उप-विषयों को छोड़कर बहुत संकीर्ण हैं।   दर्शन की कई परिभाषाएँ विज्ञान के साथ इसके घनिष्ठ संबंध पर जोर देती हैं।  इस अर्थ में, दर्शन को कभी-कभी अपने आप में एक उचित विज्ञान के रूप में समझा जाता है। कुछ प्रकृतिवादी दृष्टिकोण, उदाहरण के लिए, दर्शन को एक अनुभवजन्य, हालांकि अत्यंत अमूर्त विज्ञान के रूप में देखते हैं जो विशेष अवलोकनों के बजाय बहुत व्यापक अनुभवजन्य पैटर्न से संबंधित है।
अन्य परिभाषाएँ विज्ञान और दर्शन के बीच अंतर पर अधिक ध्यान केंद्रित करती हैं। ऐसी कई परिभाषाओं में एक सामान्य विषय यह है कि दर्शन का संबंध अर्थ , समझ या भाषा के स्पष्टीकरण से है। एक दृष्टिकोण के अनुसार, दर्शन अवधारणात्मक विश्लेषण है, जिसमें अवधारणाओं के अनुप्रयोग के लिए अनिवार्य और पर्याप्त परिस्थितियों का पता लगाना शामिल है।  एक अन्य ने दर्शन को एक भाषाई चिकित्सा के रूप में परिभाषित किया है जिसका उद्देश्य उन गलतफहमियों को दूर करना है जिनके लिए मनुष्य प्राकृतिक भाषा की भ्रामक संरचना के कारण संवेदनशील हैं। एक और दृष्टिकोण मानता है कि दर्शन का मुख्य कार्य दुनिया की पूर्व-तात्विक समझ को स्पष्ट करना है, जो अनुभव की संभावना की स्थिति के रूप में कार्य करता है। समझ पर ध्यान प्रागनुभविकवादी परंपराओं और घटनाविज्ञान के कुछ पहलुओं में भी परिलक्षित होता है, जहां दर्शन के कार्य की पहचान बोधगम्य बनाने और दुनिया के बारे में हमारे पास पहले से मौजूद समझ को स्पष्ट करने के साथ की जाती है, जिसे कभी-कभी पूर्व-समझ या पूर्व-ओन्टोलॉजिकल (पूर्व तात्विक) परिभाषा के रूप में संदर्भित किया जाता है।
दर्शनशास्त्र की कई अन्य परिभाषाएँ उपरोक्त किसी भी श्रेणी में स्पष्ट रूप से नहीं आती हैं। प्राचीन ग्रीक और रोमन दर्शन में पहले से ही पाया जाने वाला एक प्रारंभिक दृष्टिकोण यह है कि दर्शन किसी की तर्क क्षमता को विकसित करने की साधना है। यह अभ्यास दार्शनिक के ज्ञान के प्रति प्रेम की अभिव्यक्ति है और इसका उद्देश्य चिंतनशील जीवन जीने के द्वारा किसी की भलाई में सुधार करना है।  एक निकट से संबंधित दृष्टिकोण, दर्शन के प्रमुख कार्य के रूप में विश्वदृष्टिकोण (विचारधारा) के विकास और अभिव्यक्ति की पहचान करता है, अर्थात यह व्यक्त करना कि बड़े पैमाने पर चीजें एक साथ कैसे लटकती हैं और हमें उनके प्रति कौन सा व्यावहारिक रुख अपनाना चाहिए। एक और परिभाषा दर्शनशास्त्र को उसकी चिंतनशील प्रकृति पर जोर देने के लिए सोचने के बारे में सोचने के रूप में दर्शातीरसेल:
विभिन्न दार्शनिकों द्वारा दर्शन की व्याख्या
अरस्तु: दर्शन एक विज्ञान है जो अलौकिक तत्वों के वास्तविक स्वरूप की खोज करता है"।
लेविसन के अनुसार - "दर्शन मानसिक क्रिया है"।
कार्ल मार्क्स के अनुसार - "दर्शन दुनिया को बदलने के लिए की गई उसकी व्याख्या है"।
हेगेल के अनुसार - "दर्शन वह है जो अपने जीते हुए युग को विचारों में धारण कर लेता है।"
इमैनुएल कांट: दर्शन को "संज्ञान का विज्ञान और आलोचना" मानते हैं।
प्लेटो: वह व्यक्ति जिसे हर प्रकार के ज्ञान की अभिरूचि है और जो सीखने के लिए उत्सुक है और कभी संतुष्ट नहीं होता है उसे दार्शनिक कहा जा सकता है।
सिसरो: दर्शन सभी कलाओं की जननी है और "मन की सच्ची औषधि है।" फिचटे: दर्शन ज्ञान का विज्ञान है।"
र्बर्ट स्पेंसर के अनुसार - "दर्शन एक सार्वभौमिक विज्ञान के रूप में हर चीज से संबंधित है।
दर्शनशास्त्र का विश्वकोश दर्शनशास्त्र को प्रज्ञान के प्रेम के बजाय "किसी की स्वयं की जिज्ञासा और बुद्धि का अभ्यास करने का प्रेम" के रूप में परिभाषित करता है।
मिशेल फूको के अनुसार: "दर्शन पहले से मौजूद सत्य का विमर्श नहीं है, बल्कि एक नए सत्य का उत्पादन है।"
जीन-पॉल सार्त्र के अनुसार: "दर्शन एक बंद, स्थिर सिद्धांत नहीं है, बल्कि एक जीवित आंदोलन है।"
मार्टिन हाइडेगर के अनुसार: "दर्शन केवल शगल या शौक नहीं है, बल्कि दुनिया में अस्तित्व का एक मौलिक, आवश्यक तरीका है।"
रेने देकार्त के अनुसार : "दर्शन एक पेड़ की तरह है, जिसकी जड़ें तत्वमीमांसा और ज्ञानमीमांसा हैं, इसका तना तर्कशास्त्र है, और इसकी शाखाएँ नीतिशास्त्र, सौंदर्यशास्त्र और राजनीति हैं।"
सिमोन डी ब्यूवोइर के अनुसार : "दर्शन अपने सिद्धांतों में नहीं, बल्कि अस्तित्व के विश्लेषण में है।"
मिशेल फूको के अनुसार : "दर्शन एक प्रकार का समालोचनात्मक विचार है जो चिंतन की उन आदतों को नष्ट करने का प्रयास करता है जो लगभग स्वाभाविक हो गई हैं और उन पूर्वानुमानों को प्रकाश में लाता है जो हमेशा से मौजूद थीं।"
जैक्स डेरिडा के अनुसार: "दर्शन नई अवधारणाओं का आविष्कार और पुरानी अवधारणाओं की पुनः खोज है।"
बर्ट्रेंड रसेल: दर्शनशास्त्र भाषा के तार्किक विश्लेषण और शब्दों और अवधारणाओं के अर्थ के स्पष्टीकरण से संबंधित है।
दर्शन अथवा फिलॉसफ़ी
दर्शन विभिन्न विषयों का विश्लेषण है । इसलिये भारतीय दर्शन में चेतना की मीमांसा अनिवार्य है जो आधुनिक दर्शन में नहीं। मानव जीवन का चरम लक्ष्य दुखों से छुटकारा प्राप्त करके चिर आनंद की प्राप्ति है। भारतीय दर्शनों का भी एक ही लक्ष्य दुखों के मूल कारण अज्ञान से मानव को मुक्ति दिलाकर उसे मोक्ष की प्राप्ति करवाना है। यानी अज्ञान व परंपरावादी और रूढ़िवादी विचारों को नष्ट करके सत्य ज्ञान को प्राप्त करना ही जीवन का मुख्य उद्देश्य है। सनातन काल से ही मानव में जिज्ञासा और अन्वेषण की प्रवृत्ति रही है। प्रकृति के उद्भव तथा सूर्य, चंद्र और ग्रहों की स्थिति के अलावा परमात्मा के बारे में भी जानने की जिज्ञासा मानव में रही है। इन जिज्ञासाओं का शमन करने के लिए उसके अनवरत प्रयास का ही यह फल है कि हम लोग इतने विकसित समाज में रह रहे हैं। परंतु प्राचीन ऋषि-मुनियों को इस भौतिक समृद्धि से न तो संतोष हुआ और न चिर आनंद की प्राप्ति ही हुई। अत: उन्होंने इसी सत्य और ज्ञान की प्राप्ति के क्रम में सूक्ष्म से सूक्ष्म एवं गूढ़तम साधनों से ज्ञान की तलाश आरंभ की और इसमें उन्हें सफलता भी प्राप्त हुई। उसी सत्य ज्ञान का नाम दर्शन है।
दृश्यतेह्यनेनेति दर्शनम् (दृष्यते हि अनेन इति दर्शनम्)
अर्थात् असत् एवं सत् पदार्थों का ज्ञान ही दर्शन है। पाश्चात्य फिलॉस्पी शब्द फिलॉस (प्रेम का)+सोफिया (प्रज्ञा) से मिलकर बना है। इसलिए फिलॉसफी का शाब्दिक अर्थ है बुद्धि प्रेम। पाश्चात्य दार्शनिक (फिलॉसफर) बुद्धिमान या प्रज्ञावान व्यक्ति बनना चाहता है। पाश्चात्य दर्शन के इतिहास से यह बात झलक जाती है कि पाश्चात्य दार्शनिक ने विषय ज्ञान के आधार पर ही बुद्धिमान होना चाहा है। इसके विपरीत कुछ उदाहरण अवश्य मिलेंगें जिसमें आचरण शुद्धि तथा मनस् की परिशुद्धता के आधार पर परमसत्ता के साथ साक्षात्कार करने का भी आदर्श पाया जाता है। परंतु यह आदर्श प्राच्य है न कि पाश्चात्य। पाश्चात्य दार्शनिक अपने ज्ञान पर जोर देता है और अपने ज्ञान के अनुरूप अपने चरित्र का संचालन करना अनिवार्य नहीं समझता। केवल पाश्चात्य रहस्यवादी और समाधीवादी विचारक ही इसके अपवाद हैं।
भारतीय दर्शन में परम सत्ता के साथ साक्षात्कार करने का दूसरा नाम ही दर्शन हैं। भारतीय परंपरा के अनुसार मनुष्य को परम सत्ता का साक्षात् ज्ञान हो सकता है। इस प्रकार साक्षात्कार के लिए भक्ति ज्ञान तथा योग के मार्ग बताए गए हैं। परंतु दार्शनिक ज्ञान को वैज्ञानिक ज्ञान से भिन्न कहा गया है। वैज्ञानिक ज्ञान प्राप्त करने में आलोच्य विषय में परिवर्तन करना पड़ता है ताकि उसे अपनी इच्छा के अनुसार वश में किया जा सके और फिर उसका इच्छित उपयोग किया जा सके। परंतु प्राच्य दर्शन के अनुसार दार्शनिक ज्ञान जीवन साधना है। ऐसे दर्शन से स्वयं दार्शनिक में ही परिवर्तन हो जाता है। उसे दिव्य दृष्टि प्राप्त हो जाती है। जिसके द्वारा वह समस्त प्राणियों को अपनी समष्टि दृष्टि से देखता है। समसामयिक विचारधारा में प्राच्य दर्शन को धर्म-दर्शन माना जाता है और पाश्चात्य दर्शन को भाषा सुधार तथा प्रत्ययों का स्पष्टिकरण कहा जाता है।
दर्शनशास्त्र का इतिहास
एक सामान्य अर्थ में, दर्शन, प्रज्ञा, बौद्धिक संस्कृति और ज्ञान की खोज से जुड़ा है । इस अर्थ में, सभी संस्कृतियाँ और साक्षर समाज, दार्शनिक प्रश्न पूछते हैं, जैसे "हम कैसे जीएँ" और "वास्तविकता का स्वभाव क्या है"। फिर दर्शन की एक व्यापक और निष्पक्ष अवधारणा, सभी विश्व सभ्यताओं में  वास्तविकता, नैतिकता और जीवन जैसे मामलों में एक तर्कपूर्ण जांच को पाती है।
पाश्चात्य दर्शन का इतिहास
पश्चिमी दर्शन, पश्चिमी जगत की दार्शनिक परंपरा है, जो पूर्व-सुकरातीय विचारकों से चली आ रही है, जो कि 6 वीं शताब्दी ईसापूर्व के यूनान में सक्रिय थे, जैसे थेल्स (624-545 ईसा पूर्व) और पाइथागोरस (570-495 ईसा पूर्व) जिन्होंने "प्रज्ञान के प्रेम" (लैटिन : फिलोसोफिया) का अभ्यास किया और उन्हें "प्रकृति का छात्र" (फिजियोलॉजी)भी कहा गया।
पश्चिमी दर्शन को तीन युगों में विभाजित किया जा सकता है:
प्राचीन पाश्चात्य दर्शन
प्राचीन पश्चिमी दर्शन के दायरे में दर्शनशास्त्र,जैसा कि आज उन्हें समझा जाता है, की समस्याएं शामिल थीं, लेकिन इसमें कई अन्य विषय भी शामिल थे, जैसे कि शुद्ध गणित और प्राकृतिक विज्ञान जैसे कि भौतिकी, खगोल विज्ञान और जीव विज्ञान (उदाहरण के लिए, अरस्तू ने इन सभी विषयों पर लिखा था)।
जबकि प्राचीन युग के दर्शन के बारे में हमारा ज्ञान 6वीं शताब्दी ईसा पूर्व में थेल्स से शुरू होता है, सुकरात  से पहले आने वाले दार्शनिकों (आमतौर पर पूर्व-सुकरातीय के रूप में जाना जाता है ) के बारे में बहुत कम जानकारी है। प्राचीन युग में यूनानी दार्शनिक विद्यालयों का प्रभुत्व था । सुकरात की शिक्षाओं से प्रभावित स्कूलों में सबसे उल्लेखनीय प्लेटो थे, जिन्होंने प्लेटोनिक अकादमी की स्थापना की , और उनके छात्र अरस्तू , जिन्होंने पेरिपेटेटिक विद्यापीठ की स्थापना की। सुकरात से प्रभावित अन्य प्राचीन दार्शनिक परंपराओं में सिनिकवाद (निंदकवाद), सायरनवाद, स्टोइकवाद (निस्पृहवाद) और अकादमिक संशयवाद। दो अन्य परंपराएँ सुकरात के समकालीन, डेमोक्रिटस  से प्रभावित थीं:- पाइरहोवाद और एपिकुरूसवाद। यूनानियों द्वारा कवर किए गए महत्वपूर्ण विषयों में तत्वमीमांसा (परमाणुवाद और अद्वैतवाद जैसे प्रतिस्पर्धी सिद्धांतों के साथ), ब्रह्मांड विज्ञान, अच्छी तरह से रहने वाले जीवन की प्रकृति (यूडिमोनिया), ज्ञान की संभावना और तर्कबुद्धि की प्रकृति (लोगोस्) शामिल हैं। रोमन साम्राज्य के उदय के साथ, सिसेरो और सेनेका (रोमन दर्शन देखें) जैसे रोमनों द्वारा लैटिन में युूनानी दर्शन पर तेजी से चर्चा की गई।
आधुनिक पाश्चात्य दर्शन
पश्चिमी दुनिया में प्रारंभिक आधुनिक दर्शन की शुरुआत थॉमस हॉब्स और रेने देकार्त (1596-1650) जैसे विचारकों से हुई। प्राकृतिक विज्ञान के उदय के बाद, आधुनिक दर्शन, ज्ञान के लिए एक धर्मनिरपेक्ष और तर्कसंगत आधार विकसित करने से संबंधित था और धर्म, विद्वतापूर्ण विचार और चर्च जैसे प्राधिकरण के पारंपरिक ढांचे से दूर चला गया। प्रमुख आधुनिक दार्शनिकों में स्पिनोज़ा, लाइबनिज़, लॉक, बर्कले, ह्यूम और कांट शामिल हैं । 19वीं सदी का दर्शन (जिसे कभी-कभी लेट आधुनिक दर्शन कहा जाता है) 18वीं सदी के व्यापक आंदोलन से प्रभावित था, जिसे " ज्ञानोदय " या  "प्रबुद्धता का युग" कहा जाता है, और इसमें जर्मन आदर्शवाद में  प्रमुख व्यक्ति  हेगेल जैसे नाम शामिल हैं ; कीर्केगार्ड, जिन्होंने अस्तित्ववाद की नींव विकसित की ; थॉमस कार्लाइल , महापुरुष सिद्धांत के प्रतिनिधि ; नीत्शे, एक प्रसिद्ध ईसाई-विरोधी; जॉन स्टुअर्ट मिल, जिन्होंने उपयोगितावाद को बढ़ावा दिया ; कार्ल मार्क्स, जिन्होंने साम्यवाद की नींव विकसित की ; और अमेरिकी विलियम जेम्स । 20 वीं सदी में विश्लेषणात्मक दर्शन और महाद्वीपीय दर्शन के बीच विभाजन देखा गया, साथ ही दार्शनिक रुझान जैसे कि घटना विज्ञान, अस्तित्ववाद, तार्किक  प्रत्यक्षवाद, व्यावहारिकतावाद और भाषाई मोड़।
दर्शनशास्त्र का क्षेत्र व शाखाएं
दर्शनशास्त्र अनुभव की व्याख्या है। इस व्याख्या में जो कुछ अस्पष्ट होता है, उसे स्पष्ट करने का यत्न किया जाता है। हमारी ज्ञानेंद्रियाँ बाहर की ओर खुलती हैं, हम प्राय: बाह्य जगत् में विलीन रहते हैं। कभी कभी हमारा ध्यान अंतर्मुख होता है और हम एक नए लोक का दर्शन करते हैं। तथ्य तो दिखाई देते ही हैं, नैतिक भावना आदेश भी देती है। वास्तविकता और संभावना का भेद आदर्श के प्रत्यय को व्यक्त करता है। इस प्रत्यय के प्रभाव में हम ऊपर की ओर देखते हैं। इस तरह दर्शन के प्रमुख विषय बाह्य जगत्, चेतन आत्मा और परमात्मा बन जाते हैं। इनपर विचार करते हुए हम स्वभावत: इनके संबंधो पर भी विचार करते हैं। प्राचीन काल में रचना और रचयिता का संबंध प्रमुख विषय था, मध्यकाल में आत्मा और परमात्मा का संबंध प्रमुख विषय बना और आधुनिक काल में पुरुष और प्रकृति, विषयी और विषय, का संबंध विवेन का केंद्र बना। प्राचीन यूनान में भौतिकी, तर्क और नीति, ये तीनों दर्शनशास्त्र के तीन भाग समझे जाते थे। भौतिकी बाहर की ओर देखती है, तर्क स्वयं चिंतन को चिंतन का विषय बनाता है, नीति जानना चाहती है कि जीवन को व्यवस्थित करने के लिए कोई निरपेक्ष आदेश ज्ञात हो सकता है या नहीं।
दार्शनिकों का लक्ष्य समग्र की व्यवस्था का पता लगाना था। जब कभी प्रतीत हुआ कि इस अन्वेषण में मनुष्य की बुद्धि आगे जा नहीं सकती, तो कुछ गौण सिद्धांत विवेचन के विषय बने। यूनान में, सुकरात, प्लेटो और अरस्तू के बाद तथा जर्मनी में कांट और हेगल के बाद ऐसा हुआ। यथार्थवाद और संदेहवाद ऐसे ही सिद्धांत हैं। इस तरह दार्शनिक विवेचन में जिन विषयों पर विशेष रूप से विचार होता रहा है, वे ये हैं-
(1) मुख्य विषय व शाखाएं - दार्शनिक प्रश्नों को विभिन्न शाखाओं में बांटा जा सकता है। ये समूहीकरण, दार्शनिकों को समान विषयों के एक समुच्च्य पर ध्यान केंद्रित करने और उन विचारकों के साथ संप्रषण करने की अनुमति देते हैं, जो समान प्रश्नों में रुचि रखते हैं।
ये विभाजन न तो संपूर्ण हैं और न ही परस्पर अनन्य हैं।(एक दार्शनिक, कांटिय ज्ञानमीमांसा, या प्लेटोनीय सौंदर्यशास्त्र, या आधुनिक राजनीतिक दर्शन में विशेषज्ञ हो सकता है )। इसके अलावा, ये दार्शनिक पूछताछ कभी-कभी एक-दूसरे के साथ और विज्ञान, धर्म या गणित जैसी अन्य पृक्षाओं के साथ अधिव्याप्त हो जाती हैं।
ज्ञानमीमांसा
दार्शनिक संशयवाद, जो ज्ञान के कुछ या सभी दावों के बारे में संदेह खड़ा करता है, दर्शन के पूरे इतिहास में रुचि का विषय रही है। यह पूर्व-सुकरातीय दर्शन के आदि में उठी और  दार्शनिक संशयवाद के शुरुआती पश्चिमी स्कूल के संस्थापक पायरो के साथ मानकीकृत हो गई । यह आधुनिक दार्शनिकों रेने देकार्त और डेविड ह्यूम के कार्यों में प्रमुखता से लक्षित है और समकालीन ज्ञानमीमांसा संबंधी बहसों में एक केंद्रीय विषय बनी हुई है। सबसे उल्लेखनीय ज्ञानमीमांसा संबंधी बहस अनुभववाद और तर्कबुद्धिवाद के बीच है । अनुभववाद ज्ञान के स्रोत के रूप में संवेदी अनुभव के माध्यम से अवलोकन संबंधी साक्ष्य पर जोर देता है।  अनुभववाद अनुभवाश्रित ज्ञान से जुड़ा है, जिसे अनुभव के माध्यम से प्राप्त किया जाता है (जैसे कि वैज्ञानिक ज्ञान )। तर्कवाद ज्ञान के स्रोत के रूप में तर्कबुद्धि ( reason ) पर जोर देता है।तर्कवाद एक प्रागनुभविक ज्ञान से जुड़ा है , जो अनुभव से स्वतंत्र है ( जैसे तर्क और गणित )।
समकालीन ज्ञानमीमांसा में, एक केंद्रीय बहस एक विश्वास के लिए ज्ञान का गठन करने के लिए, आवश्यक औपबंध (  conditions ) के बारे में है, जिसमें सत्य और प्रमाणिकता शामिल हो सकते हैं ।यह बहस काफी हद तक गेटियर समस्या को हल करने के प्रयासों का परिणाम थी। समकालीन वाद-विवाद का एक अन्य सामान्य विषय प्रतिगमन समस्या है, जो तब उत्पन्न होती है जब किसी विश्वास, कथन या प्रतिज्ञप्ति के लिए प्रमाण या औचित्य प्रस्तुत करने का प्रयास किया जाता है। समस्या यह है कि प्रमाणिकता का स्रोत जो भी हो, वह स्रोत या तो बिना प्रमाण के होना चाहिए (जिस स्थिति में इसे एक मनमाना आधार माना जाना चाहिए,विश्वास के लिए), या इसका कुछ और प्रमाण होना चाहिए (जिस मामले में औचित्य या तो च्रक्रक तर्क का परिणाम होना चाहिए, जैसा कि संसक्ततावाद में है, या एक अनंत प्रतिगमन का परिणाम है , जैसा कि अनंतवाद में है )।
ज्ञानमीमांसा में प्रमुख प्रश्न ये हैं-
1. ज्ञान क्या है?
2. ज्ञान की संभावना भी है या नहीं?
3. ज्ञान प्राप्त कैसे होता है?
4. मानव ज्ञान की सीमाएँ क्या हैं?
तत्वमीमांसा
तत्वमीमांसा, वास्तविकता की सबसे सामान्य विशेषताओं का अध्ययन है, जैसे कि अस्तित्व, समय, वस्तुएं और उनके गुण , पूर्ण और उनके हिस्से, घटनाएं, प्रक्रियाएं और कार्य-कारणता और मन और शरीर के बीच संबंध। तत्वमीमांसा में अंतरिक्ष और समय के दर्शन के साथ इसकी संपूर्णता में दुनिया का अध्ययन , ब्रह्मांड विज्ञान,  और सत्तामीमांसा में अस्तित्व का अध्ययन शामिल है ।
बहस का एक प्रमुख बिंदु यथार्थवाद और आदर्शवाद के बीच है, जहां यथार्थवाद मानता है कि ऐसी ईकाइयां हैं जो उनकी मानसिक धारणा  से स्वतंत्र रूप से मौजूद हैं , जबकि आदर्शवाद  मानता हैं कि वास्तविकता मानसिक रूप से निर्मित है या अन्यथा सारहीन है। तत्वमीमांसा अस्मिता के विषय से संबंधित है । सार या तत्व गुणों का वह समूह है जो किसी वस्तु को वह बनाता है जो वह मूल रूप से है और जिसके बिना वह अपनी पहचान खो देता है, जबकि आगन्तुक गुण या आकस्मिक गुण एक गुण है जो वस्तु के पास होती है, जिसके बिना वस्तु अभी भी अपनी पहचान बनाए रख सकती है। विशेष वे वस्तुएँ हैं जिनके बारे में कहा जाता है कि वे अंतरिक्ष और समय में उपस्थित  हैं, जबकि अमूर्त वस्तुएं, जैसे संख्याएँ, और सामान्य, जो कई विशिष्टताओं, जैसे लालीपन या लिंग द्वारा आयोजित गुण हैं।सामान्य और अमूर्त वस्तुओं के अस्तित्व का प्रकार, यदि कोई है तो, बहस का मुद्दा है।
तत्वमीमांसा में प्रमुख प्रश्न ये हैं-
1. ज्ञान के अतिरिक्त ज्ञाता और ज्ञेय का भी अस्तित्व है या नहीं?
2. अंतिम सत्ता का स्वरूप क्या है? वह एक प्रकार की है, या एक से अधिक प्रकार की?
नीतिशास्त्र
नीतिशास्त्र, जिसे नैतिक दर्शन के रूप में भी जाना जाता है, अच्छे और बुरे आचरण, सही और गलत मूल्यों और अच्छे और बुरे ( शुभ और अशुभ ) का अध्ययन करती है । इसकी प्राथमिक जांच में यह पता लगाना शामिल है कि अच्छा जीवन कैसे जिया जाए और नैतिकता के मानकों की पहचान की जाए। इसमें यह जांच करना भी शामिल है कि क्या जीने का कोई सबसे अच्छा तरीका है  या एक सार्वभौमिक नैतिक मानक है, और यदि ऐसा है तो हम इसके बारे में कैसे सीखते हैं। नैतिकता की मुख्य शाखाएँ मानदण्डक नीतिशास्त्र , आधि नीतिशास्त्र और अनुप्रयुक्त नीतिशास्त्र हैं।
नैतिक कार्यों का गठन करने के बारे में नैतिकता में तीन मुख्य विचार हैं:
प्राचीन काल में नीति का प्रमुख लक्ष्य नि:श्रेयस के स्वरूप को समझना था। आधुनिक काल में कांट ने कर्तव्य के प्रत्यय को मौलिक प्रत्यय का स्थान दिया। तृप्ति या प्रसन्नता का मूल्यांकन विवाद का विषय बना रहा है।
सौंदर्यशास्त्र
सौंदर्यशास्त्र "कला, संस्कृति और प्रकृति पर महत्वपूर्ण विमर्श " है। यह कला के स्वभाव , सौंदर्य और रस, आनंद, भावनात्मक मूल्यों, धारणा और सौंदर्य की रचना और सराहना को संबोधित करता है।  इसे अधिक सटीक रूप से संवेदी या संवेदी-भावनात्मक मूल्यों के अध्ययन के रूप में परिभाषित किया जाता है , जिसे कभी-कभी भावना और रस का प्रसमिक्षा कहा जाता है।. कला सिद्धांत, साहित्यिक सिद्धांत , फिल्म सिद्धांत और संगीत सिद्धांत इसके प्रमुख खंड हैं। कला सिद्धांत से एक उदाहरण किसी विशेष कलाकार या कलात्मक आंदोलन जैसे घनवादी ( क्यूबिस्ट ) सौंदर्य के काम के अंतर्निहित सिद्धांतों के समुच्च्य को समझना है।
तर्कशास्त्र
तर्कशास्त्र , तर्कणा और तर्कयुक्ति का अध्ययन है।
निगमनात्मक तर्क तब होता है, जब कुछ परिसर दिए जाते हैं, और निष्कर्ष अपरिहार्य रूप से निहित होते हैं । अनुमान के नियमों का उपयोग निष्कर्ष निकालने के लिए किया जाता है जैसे, मॉडस पोनेंस ( विध्यात्मक हेतुफलानुमान ), जहां "ए" और "यदि ए तो बी" दिया गया है, तो "बी" का निष्कर्ष निकाला जाना चाहिए।
क्योंकि ठोस तर्क सभी विज्ञानों,सामाजिक विज्ञान और मानविकी विषयों का एक अनिवार्य तत्व है, तर्क एक औपचारिक विज्ञान बन गया। इसके उप-क्षेत्रों में गणितीय तर्क , दार्शनिक तर्क,  निश्चयमात्रक तर्क , संगणकीय तर्क और  गैर-शास्त्रीय तर्क शामिल हैं । गणित के दर्शन में एक प्रमुख प्रश्न यह है कि क्या गणितीय ईकाइयां वस्तुनिष्ठ हैं और खोजी गई हैं, जिन्हें गणितीय यथार्थवाद कहा जाता है, या आविष्कार किया गया है, जिन्हें गणितीय प्रतियथार्थवाद कहा जाता है।
(2) गौण विषय व दार्शनिक आंदोलन -